Diari Oficial de la Generalitat Valenciana


Sumari del DOGV 3166, del 21-01-1998 (1997/12887)

RESOLUCIÓ de 21 de novembre de 1997, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3166

Data del DOGV
:   21-01-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1997/12372


Data del document
:   21-11-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 21 de novembre de 1997, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana. [1997/X12712]
  
Examinat el procediment iniciat d'ofici per la Direcció del Centre de Formació i Inserció Professional de Gandia per a l'alienació per concert directe de béns mobles integrants del patrimoni de la Generalitat Valenciana, s'han apreciat els fets que figuren a continuació:
  
1. Segons el tècnic valorador designat en el procediment, hi ha al Centre FIP de Gandia una sèrie de màquines-eina d'impossible aprofitament per a les finalitats formatives a les quals es destinaven atès el seu grau d'obsolescència, i el valor de les quals en conjunt no supera les 500.000 pessetes.
  
2. S'ha donat compte a la Direcció General de Tributs i Patrimoni de la valoració practicada.
  
3. Consta en l'expedient la comunicació de la voluntat d'alienació almenys a tres industrials dedicats a la compravenda de béns i productes usats, o activitats similars.
  
4. Examinades les ofertes presentades pels industrials, el Servei de Gestió de Formació Professional Ocupacional proposa l'adjudicació a l'empresa Trockner Ibérica, SL, per un import de quatre-centes dotze mil pessetes (412.000 PTA), pel fet de ser aquest el millor i l'únic preu.
  
La valoració jurídica dels fets exposats és la següent:
  
1. És d'aplicació l'article 55 de la Llei de Patrimoni de la Generalitat Valenciana, en la redacció que en fa la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, i s'han complit els tràmits que estableix el Decret 193/1989, de 22 de desembre, del Consell de la Generalitat Valenciana, pel qual es regula el procediment d'alienació de béns mobles, propietat de la Generalitat Valenciana (DOGV de 15.01.90).
  
2. L'alienació dels béns a títol onerós en comportarà la desafectació mitjançant l'aplicació d'allò que disposa la Llei de Patrimoni ja esmentada.
  
D'acord amb tot això anterior, tot exercint les facultats atorgades per l'article 35 de la Llei 5/1983, de 30 de desembre, de Govern Valencià, i en virtut de la delegació conferida pel conseller d'Ocupació, Indústria i Comerç al secretari general, mitjançant la Resolució de 10 de juliol de 1997 (DOGV núm. 3.043, de 25.07.97), resolc:
  
Primer
  
Desafectar els béns a què es refereix aquesta resolució del servei públic al qual s'hi destinaven.
  
Segon
  
Adjudicar a l'empresa Trockner Ibérica, SL, el lot de màquines eina que s'inclou en la relació annexa, d'acord amb l'oferta presentada per aquesta, per un import total de quatre-centes dotze mil pessetes, (412.000 PTA).
  
Contra aquesta resolució, que posa fi a la via administrativa, les persones interessades podran interposar, després de la comunicació preceptiva a aquest òrgan de contractació, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini màxim de dos mesos comptats a partir de l'endemà de la recepció de la notificació, de conformitat amb el que estableixen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 i 57.2 f) de la Llei de la Jurisdicció Contenciosa Administrativa (disposició addicional onzena de la Llei 30/1992). Tot això sense perjudici que s'utilitze qualsevol altra via que es considere oportuna.
  
València, 21 de novembre de 1997.- El secretari general: José Antonio Manteca Pérez.
  
Annex
  
Lot de màquines-eina
  
1 Torn revòlver marca INME
  
1 Llimadora vertical marca INCA
  
1 Llimadora horitzontal marca SACIA
  
1 Fresadora universal marca JARBE
  
1 Torn cilíndric marca URPE
  
1 Trepant de sobretaula marca HEDISA
  
1 Trepant de sobretaula marca ARA-MON
  
1 Compressor d'1 CV marca PUSKAS